
Text rozhodnutia
Súd: Krajský súd Košice Spisová značka: 2Sp/27/2015 Identifikačné číslo súdneho spisu: 7015200633 Dátum vydania rozhodnutia: 09. 02. 2016 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2016:7015200633.1 Uznesenie Krajský súd v Košiciach samosudkyňou JUDr. Evou Baranovou, v právnej veci navrhovateľa P. V., bytom X. D. Z., XXXXX J., Š., proti odporcovi Okresnému riaditeľstvu PZ Bratislava I., odbor poriadkovej polície, oddelenie dokladov Bratislava I., Sasinkova 23, Bratislava, o preskúmanie rozhodnutia odporcu z 15.04.2015 č.p.: ORPZ-BAI-OPP1-28/2015-ZU, takto r o z h o d o l : Konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ podal návrh na preskúmanie rozhodnutia odporcu, ktorý pred prejednaním veci vzal podaním bez dátumu, ktorý bol doručený 15.01.2016, späť. Podľa § 250h ods.2 O.s.p. až do rozhodnutia súdu môže žalobca vziať žalobu späť. Podľa § 250d ods.3 O.s.p. súd uznesením konanie zastaví, ak žaloba bola vzatá späť (§ 250h ods.2). Na rozhodovanie o opravných prostriedkoch proti rozhodnutiam správnych orgánov podľa tretej hlavy piatej časti O.s.p. sa v prípade, ak v tejto hlave nie je ustanovené inak, použije primerane ustanovenie druhej hlavy s výnimkou § 250a (§ 250l ods.2 O.s.p.). Pretože navrhovateľ vzal svoj návrh späť, súd podľa citovaných ustanovení Občianskeho súdneho poriadku konanie zastavil. Výrok o trovách konania sa opiera o ustanovenie § 146 ods.1 písm.c) O.s.p. s použitím § 250l ods.2 O.s.p. a § 246c ods.1 O.s.p. Poučenie: Proti tomuto uzneseniu je prípustné odvolanie v lehote 15 dní odo dňa jeho doručenia na Najvyšší súd Slovenskej republiky v Bratislave, prostredníctvom Krajského súdu v Košiciach, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods.3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny, a čoho sa odvolateľ domáha.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2016:7015200633.1 (dáta aktuálne k 12. 11. 2026). Záväzné je znenie zverejnené súdom.




